In nomine sancte et individue Trinitatis, amen. Philippus, Dei gratia Francorum rex. Noverint universi presentes pariter ac futuri quoniam nos, intuitu Dei et ob remedium anime nostre et patris nostri, regis Ludovici, et predecessorum nostrorum, dedimus fratribus de Vado Capparum et in perpetuum habendam concessimus tertiam partem decime totius panis et vini quod expendemus quoties et quandiu erimus apud Vitriacum in Logio. Quod ut in posterum ratum illibatumque permaneat, presentem paginam sigilli nostri authoritate ac regii nominis caractere inferius annotato precepimus confirmari. Actum Vitriaci in Logio, anno incarnati Verbi MCLXXXIIII, regni nostri anno V°, astantibus in palatio nostro quorum nomina supposita sunt et signa. S. comitis Theobaudi dapiferi nostri. S. Guidonis buticularii. S. Mathei camerarii. S. Radulfi constabularii. Datum per manum Hugonis (monogramma) cancellarii.